საქართველოს ტექნიკური უნივერსიტეტი

სამართლისა და საერთაშორისო ურთიერთობების ფაკულტეტი

**სამეცნიერო და ინოვაციური კვლევების მართვისა და ორგანიზაციის სათავო ინსტიტუტი**

 დ ე ბ უ ლ ე ბ ა

მიღებულია საქართველოს ტექნიკური

უნივერსიტეტის აკადემიური საბჭოს მიერ

\_\_ \_\_\_\_\_\_\_\_\_\_\_\_ 2019 წ., № \_\_\_\_\_\_\_\_\_\_\_\_\_\_\_\_\_\_\_დადგენილებით

და დამტკიცებულია წარმომადგენლობითი საბჭოს (სენატის) მიერ \_\_ \_\_\_\_\_\_\_\_\_\_\_\_ 2019 წ., № \_\_\_\_\_\_\_\_\_\_\_\_\_\_\_\_\_\_\_დადგენილებით

თბილისი

2019 წელი

**თავი I**

**ზოგადი დებულებები**

1. საქართველოს ტექნიკური უნივერსიტეტის სამართლისა და საერთაშორისო ურთიერთობების ფაკულტეტის (შემდეგში - ფაკულტეტი) სამეცნიერო და ინოვაციური კვლევების მართვისა და ორგანიზაციის სათავო ინსტიტუტი (შემდეგში - ინსტიტუტი) წარმოადგენს საქართველოს ტექნიკური უნივერსიტეტის (შემდეგში - უნივერსიტეტი) ფაკულტეტის დამხმარე სტრუქტურულ ერთეულს, რომელიც საკუთარ საქმიანობას წარმართვას საქართველოს კონსტიტუციის, “უმაღლესი განათლების შესახებ” საქართველოს კანონის, საქართველოს ტექნიკური უნივერსიტეტის წესდების, ფაკულტეტის დებულების, ამ დებულებისა და საქართველოს მოქმედი კანონმდებლობის შესაბამისად.

2. ეს დებულება განსაზღვრავს ინსტიტუტის ფუნქციებსა და საქმიანობის ძირითად მიმართულებებს.

**თავი II.**

**ინსტიტუტის ფუნქციები**

1. ინსტიტუტი სამეცნიერო აქტივობის კოორდინაციის საფუძველზე უზრუნველყოფს ფაკულტეტის სამეცნიერო-კვლევით ცენტრებსა და სამეცნიერო-კვლევით ინსტიტუტებში წარმართული დარგობრივი სამეცნიერო და ინოვაციური ხასიათის კვლევების ხელშეწყობას და განვითარებას.

2. ინსტიტუტი:

ა) კონსულტაციას უწევს ფაკულტეტის პროფესორ-მასწავლებლებს მათ მიერ სამეცნიერო სამუშაოებისა თუ საპროექტო განაცხადების გაფორმებისა და წარდგენის საკითხებში;

ბ) იღებს საპროექტო წინადადებებს, განსაზღვრავს მათ სამეცნიერო ღირებულებას, ინოვაციურობას, მიზნობრიობას, აქტუალობას და დასაბუთებულ მოსაზრებას წარუდგენს ფაკულტეტის დეკანს;

გ) შუამდგომლობს ფაკულტეტის წინაშე საკვლევი პროექტების დამტკიცების და მათ შესასრულებლად შესაბამისი ხელშეკრულებების გაფორმების თაობაზე;

დ) უზრუნველყოფს მიმდინარე სამეცნიერო პროექტების (შემდგომში - პროექტი) მონიტორინგს წინასწარ განსაზღვრულ ვადებში შესრულების უზრუნველყოფის მიზნით;

ე) პროექტის ხელმძღვანელისა და მონაწილეებისაგან ისმენს ანგარიშებს წინასწარ დამტკიცებული გრაფიკების შესაბამისად;

ვ) ახორციელებს ინსტიტუტის კუთვნილი ვებგვერდის მუდმივ განახლებას;

ზ) კანონმდებლობის შესაბამისად ახორციელებს სხვა ფუნქციებს.

3. ინსტიტუტი ეფუძნება სამეცნიერო-კვლევითი საქმიანობის ხელშეწყობას და პრიორიტეტად ისახავს სტუდენტი‐ახალგაზრდების, ახალგაზრდა მეცნიერების ხელშეწყობას.

**თავი III.**

**ინსტიტუტის სტრუქტურა და მართვა**

1. ინსტიტუტს ხელმძღვანელობს ინსტიტუტის დირექტორი;

2. ინსტიტუტის თანამშრომლების რაოდენობა განისაზღვრება ფაკულტეტის საბჭოს მიერ დამტკიცებული საშტატო განრიგის შესაბამისად;

3. ინსტიტუტის თანამშრომლებს თანამდებობაზე ნიშნავს უნივერსიტეტის რექტორი ფაკულტეტის დეკანის წარდგინებით.

**თავი IV**

**ინსტიტუტის ქონება, ფინანსები და დაფინანსების წყაროები**

1. ინსტიტუტი არ არის საფინანსო-საგადასახადო სისტემის განცალკევებული სუბიექტი. ის წარმოადგენს უნივერსიტეტის ფაკულტეტის საფინანსო სისტემის ერთ-ერთ სუბიექტს, რომელზედაც ვრცელდება სტუ-ში ფაკულტეტებთან ფინანსური ურთიერთობების რეგულირების დადგენილი წესი;

**თავი V.**

**ინსტიტუტის რეორგანიზაცია და ლიკვიდაცია**

1. ინსტიტუტის რეორგანიზაცია ან ლიკვიდაცია ხორციელდება სტუ-ის შესაბამისი ადმინისტრაციული აქტებით დადგენილი წესის შესაბამისად.

**თავი IV.**

**დებულებაში ცვლილებებისა და დამატებების შეტანა**

1. დებულებაში ცვლილებებსა და დამატებებს შეიმუშავებს ინსტიტუტის დირექტორი, რასაც განიხილავს და ამტკიცებს წარმომადგენლობითი საბჭო (სენატი).

**თავი VII.**

**დასკვნითი დებულებები**

1. წინამდებარე დებულება ძალაში შედის უნივერსიტეტის წარმომადგენლობითი საბჭოს (სენატი) მიერ დამტკიცებისთანავე.